section_heading: Povijest
paragraph_text: Zbog toga je zemlja u blizini Bingadinskoga asfaltnoga jezera prepuna zaliha nafte i zemnoga plina, a pogotovo Apšeronski poluotok, koji se prostire do obala Kaspijskoga jezera. Ugljikovodici sadržani u škriljačkim naslagama izdižu se na visinama od 900 do 1500 metara na površini te tako tvore asfaltna jezera koja poput zavjesa tvore močvare i bare. Tijekom višegodišnjega djelovanja, vjerojatno tisuća godina, viskozni bingadijski bitumen proširio se na površinu od 0,6 do 0,68 km<sup>2</sup>, tvoreći obale ovoga prapovijesnoga jezera. Jezero i sjaj bitumena privukao je različite životinje, uglavnom ptice koje su bile u potrazi za vodom. Životinje zaglavljene u bitumenu tako su privukle grabežljivce koji su također upali u bitumen i umrli od trovanja i gladi.